Hans Hirn

Hans Hirn (5. syyskuuta 1896 Helsinki Kuka kukin on (Aikalaiskirja) 1954, s. 222. (Viitattu 14.2.2019.) – 27. toukokuuta 1970 Helsinki) oli suomalainen historioitsija ja kirjastonjohtaja, joka sai professorin arvonimen. 
Henkilöhistoria
Hans Hirnin vanhemmat olivat professori Yrjö Hirn ja ruotsintaja Karin Åberg. Hänen ensimmäinen puolisonsa 1924–1942 oli Hilja Maria Ahra ja toinen vuodesta 1944 Eja Margrete Nordström. Hirn tuli ylioppilaaksi 1914, valmistui filosofian kandidaatiksi 1920 ja väitteli filosofian tohtoriksi 1931. Hän toimi amanuenssina Helsingin yliopiston kirjastossa, kirjastoneuvojana Valtion kirjastotoimikunnassa 1922–1925 ja Helsingin kaupunginkirjaston apulaisjohtajana 1925–1959. Helsingin yliopiston dosentti hän oli 1938–1965 ja vt. professori 1948–1949 sekä 1962–1964. Professorin arvonimi Hirnille myönnettiin 1965. Hän oli Suomen Tiedeseuran jäsen vuodesta 1952 ja Suomen Historiallisen Seuran tutkijajäsen vuodesta 1953.Kuolleita. Helsingin Sanomat, 28.5.1970, s. 11. 

Tietokirjailija Marta Hirn oli Hans Hirnin sisar.Geni.com: Marta Hirn (Viitattu 14.2.2019) Sven Hirn taas oli hänen poikansa.

Teoksia
 Gustaf Fredric Stjernvall 1767–1815: En tidsskildring, 1931   
 Alexander Armfelt: Ungdom och läroår intill 1832, 1938
 Alexander Armfelt: Början av en statsmannabana, 1948   
 Fängelseförhållanden i Tavastehus och Helsingfors i slutet av den svenska tiden, 1953   
 Statsvälvningen 1772 och Anders de Bruce, 1955   
 Anders de Bruce 1723–1878: En förvaltninghistorisk undersökning, 1957
 von Willebrandska regementet 1739–1743, 1962
 Från Lantingshausen till Jägerhorn: ett värvat regemente i Finland 1751–1808 , 1970

Lähteet

Aiheesta muualla


Luokka:Suomalaiset kirjastonjohtajat
Luokka:Suomalaiset historioitsijat
Luokka:Suomalaiset tietokirjailijat
Luokka:Suomalaiset professorin arvonimen saaneet
Luokka:Vuonna 1896 syntyneet
Luokka:Vuonna 1970 kuolleet